ข้อใดไม่ใช่พฤติกรรมและสิ่งแวดล้อมที่เปรียบเสมือนเป็น “พายุสุขภาพ (Storm of Health)”
1. ใช้ชีวิตเร่งรีบ
2. ถนนลื่นเปียก
3. ปล่อยตัวให้น้ำหนักเกิน
4. พักผ่อนไม่พอเพียง
5. เคลื่อนไหวร่างกายน้อย
ข้อที่ถูกต้องได้แก่ 2.  เนื่องจาก เพราะการที่ถนนลื่นเปียก เป็นภาษานักจักรยานที่เรียกว่า Storm of cycling (พายุที่เป็นอุปสรรคต่อการปั่น) ส่วนข้ออื่น ๆ เป็นพฤติกรรมและสิ่งแวดล้อมที่เปรียบเสมือนเป็น “พายุสุขภาพ (Storm of Health)”

พฤติกรรมและสิ่งแวดล้อม ที่เปรียบเสมือนเป็น “พายุสุขภาพ (Storm of Health)” 

(๑)  ไม่ออกกำลังกาย  เคลื่อนไหวร่างกายน้อย ซึ่งเป็นปัญหาใหญ่มากของสังคมเมืองในขณะนี้ มีข้อมูลจากการสำรวจวิจัย พบว่าวัยรุ่น ๘๐% ของประเทศ เคลื่อนไหวร่างกายน้อยเกินไป

(๒)  เครียด หงุดหงิดง่าย ใช้ชีวิตเร่งรีบ ทุกวันนี้คนจะให้ความสำคัญกับการทำมาหาเลี้ยงชีพ การเดินทาง จนบีบคั้นตัวเองมาก บางคนป่วยเป็นโรคกระเพาะอาหาร  โรคประสาทเพราะเหตุดังกล่าว

(๓)  นอนดึก นอนน้อย พักผ่อนไม่พอเพียง โดยเฉพาะในเยาวชนคนรุ่นหนุ่มสาว ซึ่งมักใช้เวลาส่วนใหญ่อยู่กับเทคโนโลยี และความบันเทิงในรูปแบบใหม่ๆ

(๔)  สูบบุหรี่ และบริโภคเครื่องดื่มแอลกอฮอล์เป็นประจำ ปัญหานี้เป็นปัญหาที่แก้กันมานาน และเกี่ยวข้องกับนโยบาย  กฎหมายของรัฐ 

(๕)  ปล่อยตัวให้น้ำหนักเกิน (อ้วน) โดยเฉพาะค่าเกินมาตรฐาน ดรรชนีมวลกาย หรือ BMI เกินมาตรฐานที่สูงเกิน ๒๕ Kg/m2

(๖)  ชอบกินแต่เนื้อกับอาหารแป้ง (หวาน มัน เค็ม) ไม่กินผัก  ผลที่ตามมาคือ ท้องผูก ได้สารอาหารไม่ครบหมู่ และเสี่ยงต่อโรคต่างๆหลายโรค

(๗)  อยู่ในสิ่งแวดล้อมที่ไม่สัปปายะ ( หนวกหู  ผลุกผล่าน มีควันฝุ่นแยะ ฯลฯ ) สิ่งเหล่านี้ทำให้ต่อมไตต่างๆ ทำงานผิดปกติ เคมีในร่างกายผิดเพี้ยนไปกว่าที่ควรจะเป็น
อายุรศาสตร์ (อายุรศาสตร์) - Internal Medicine